
DR.30.10.2003 63 

 

  

 

 Adalah kurang bermakna sekiranya setiap kementerian hanya bersaing untuk 
menyediakan kemudahan fizikal tetapi tidak menganjurkan aktiviti-aktiviti yang berfaedah 
untuk rakyat.  Begitu juga adalah kurang cost-effective jika semua kementerian 
menganjurkan program yang lebih kurang sama untuk kumpulan sasaran yang bertindih. 

 Tuan Yang di-Pertua, saya ingin mencadangkan kepada pihak kerajaan supaya 
dapat mempertimbangkan untuk mengguna pakai model pembangunan sosial yang 
bersepadu di negara-negara lain.  Di negara China, pembangunan sosial di peringkat akar 
umbi dilakukan melalui pusat komuniti manakala di Singapura peranan ini dimainkan oleh 
people’s association.  Kedua-dua pusat komuniti dan people’s association ini mendapat 
peruntukan daripada beberapa kementerian atau jabatan yang bertanggungjawab terhadap 
pembangunan sosial dan belia.  Dengan adanya koordinasi yang dilakukan oleh pusat 
komuniti dan people’s association ini, masalah berulangnya program yang lebih kurang 
sama oleh kementerian atau jabatan yang berlainan dapat dikurangkan dengan ketara.   

 Di samping itu, peruntukan kewangan yang diterima daripada pihak kerajaan dapat 
digunakan untuk program-program yang berlainan demi memenuhi keperluan pelbagai 
lapisan masyarakat yang berlainan umur, jantina dan minat. 

  Tuan Yang di-Pertua, adalah menjadi harapan saya agar model yang serupa dapat 
diamalkan di negara ini berhubung dengan agenda pembangunan sosial, belia, wanita dan 
juga pembangunan luar bandar.  Pada pendapat saya, ini merupakan cara yang paling 
berkesan untuk mencapai objektif memajukan komuniti tempatan dan memupuk satu gaya 
hidup yang sihat dan positif di kalangan rakyat jelata.  Dari segi kewangan, pendekatan ini 
dapat mengelakkan pembaziran yang timbul berikutan aktiviti yang berulangan dan juga 
pembinaan kemudahan fizikal yang tidak digunakan secara optimum.  Sumber kewangan 
yang dijimatkan dapat disalurkan untuk projek-projek lain. Ini juga bermakna kita dapat 
mengurangkan masalah projek-projek ditangguhkan kerana tidak mempunyai peruntukan 
kewangan yang mencukupi. 

 Tuan Yang di-Pertua, koordinasi juga amat diperlukan dalam program-program 
pembangunan sumber manusia dan pendidikan.  Seperti mana yang dapat kita perhatikan, 
pada masa sekarang Kementerian Sumber Manusia bertanggungjawab untuk 
mengendalikan latihan perindustrian melalui Institut-institut Latihan Perindustrian. 
Kementerian Belia dan Sukan pula mengadakan latihan kemahiran di Pusat-pusat Latihan 
Belia Negara di seluruh Malaysia.  Di samping itu, pihak Kementerian Pendidikan dan 
kerajaan negeri pula mempunyai agenda masing-masing untuk membina Kolej Komuniti. 
Adalah jelas wujud pertindihan yang ketara di antara kumpulan-kumpulan sasaran kesemua 
program pembangunan sumber manusia dan pendidikan ini.  Oleh itu, perlu ada inisiatif 
daripada pihak kerajaan untuk menyelaraskan program-program ini supaya sumber 
kewangan negara dapat digunakan dengan lebih cost-effective. 

 Tuan Yang di-Pertua, saya juga ingin mengambil kesempatan ini berbincang 
sedikit mengenai cara pemberian kontrak kerajaan.  Seperti mana yang kita sedia maklum, 
kerajaan kini mengamalkan pelbagai cara pemberian kontrak, pembekalan dan 
perkhidmatan.  Ini termasuklah melalui tender terbuka, kontrak secara rundingan, cara 
juruperunding pengurusan projek (project management consultant - PMC).  Untuk projek-
projek pembinaan, pendekatan mereka bentuk dan membina, design and build, dengan izin, 
juga digunakan, di samping cara pemberian kontrak melalui Jabatan Kerja Raya.  Beberapa 
tahun kebelakangan ini, kerajaan juga semakin banyak menggunakan cara pembayaran 
tertangguh (deferred payment method) untuk membiayai projek-projek kerajaan. 

 Tuan Yang di-Pertua, apa yang ingin saya tekankan di sini ialah walau apapun 
cara pemberian kontrak dan pembiayaan projek yang digunakan, kerajaan perlu sentiasa 
memastikan setiap sen yang dibelanjakan mendatangkan keuntungan yang maksimum 
kepada rakyat.  Untuk mencapai tujuan ini, tahap ketelusan yang tinggi perlu dikekalkan 
dalam proses rundingan dan pemberian kontrak.  Walaupun pendekatan tender terbuka 
merupakan cara yang paling telus, saya bersetuju bahawa dalam kes-kes tertentu kontrak 
secara rundingan kemungkinan boleh dijalankan tetapi perlu dengan ada ketelusan.  

Sungguhpun demikian, saya berharap kakitangan-kakitangan kerajaan yang 
terlibat dalam merunding sesuatu kontrak kerajaan dapat sentiasa mengutamakan 



Adalah kurang bermakna sekiranya setiap kementerian hanya bersaing untuk menyediakan kemudahan fizikal tetapi tidak menganjurkan aktiviti-aktiviti yang berfaedah untuk rakyat. Begitu juga adalah kurang cost-effective jika semua kementerian menganjurkan program yang lebih kurang sama untuk kumpulan sasaran yang bertindih. Tuan Yang di-Pertua, saya ingin mencadangkan kepada pihak kerajaan supaya dapat mempertimbangkan untuk mengguna pakai model pembangunan sosial yang bersepadu di negara-negara lain. Di negara China, pembangunan sosial di peringkat akar umbi dilakukan melalui pusat komuniti manakala di Singapura peranan ini dimainkan oleh people's association. Kedua-dua pusat komuniti dan people's association ini mendapat peruntukan daripada beberapa kementerian atau jabatan yang bertanggungjawab terhadap pembangunan sosial dan belia. Dengan adanya koordinasi yang dilakukan oleh pusat komuniti dan people's association ini, masalah berulangnya program yang lebih kurang sama oleh kementerian atau jabatan yang berlainan dapat dikurangkan dengan ketara. Di samping itu, peruntukan kewangan yang diterima daripada pihak kerajaan dapat digunakan untuk program-program yang berlainan demi memenuhi keperluan pelbagai lapisan masyarakat yang berlainan umur, jantina dan minat. Tuan Yang di-Pertua, adalah menjadi harapan saya agar model yang serupa dapat diamalkan di negara ini berhubung dengan agenda pembangunan sosial, belia, wanita dan juga pembangunan luar bandar. Pada pendapat saya, ini merupakan cara yang paling berkesan untuk mencapai objektif memajukan komuniti tempatan dan memupuk satu gaya hidup yang sihat dan positif di kalangan rakyat jelata. Dari segi kewangan, pendekatan ini dapat mengelakkan pembaziran yang timbul berikutan aktiviti yang berulangan dan juga pembinaan kemudahan fizikal yang tidak digunakan secara optimum. Sumber kewangan yang dijimatkan dapat disalurkan untuk projek-projek lain. Ini juga bermakna kita dapat mengurangkan masalah projek-projek ditangguhkan kerana tidak mempunyai peruntukan kewangan yang mencukupi. Tuan Yang di-Pertua, koordinasi juga amat diperlukan dalam program-program pembangunan sumber manusia dan pendidikan. Seperti mana yang dapat kita perhatikan, pada masa sekarang Kementerian Sumber Manusia bertanggungjawab untuk mengendalikan latihan perindustrian melalui Institut-institut Latihan Perindustrian. Kementerian Belia dan Sukan pula mengadakan latihan kemahiran di Pusat-pusat Latihan Belia Negara di seluruh Malaysia. Di samping itu, pihak Kementerian Pendidikan dan kerajaan negeri pula mempunyai agenda masing-masing untuk membina Kolej Komuniti. Adalah jelas wujud pertindihan yang ketara di antara kumpulan-kumpulan sasaran kesemua program pembangunan sumber manusia dan pendidikan ini. Oleh itu, perlu ada inisiatif daripada pihak kerajaan untuk menyelaraskan program-program ini supaya sumber kewangan negara dapat digunakan dengan lebih cost-effective. Tuan Yang di-Pertua, saya juga ingin mengambil kesempatan ini berbincang sedikit mengenai cara pemberian kontrak kerajaan. Seperti mana yang kita sedia maklum, kerajaan kini mengamalkan pelbagai cara pemberian kontrak, pembekalan dan perkhidmatan. Ini termasuklah melalui tender terbuka, kontrak secara rundingan, cara juruperunding pengurusan projek (project management consultant- PMC). Untuk projek- projek pembinaan, pendekatan mereka bentuk dan membina, design and build, dengan izin, juga digunakan, di samping cara pemberian kontrak melalui Jabatan Kerja Raya. Beberapa tahun kebelakangan ini, kerajaan juga semakin banyak menggunakan cara pembayaran tertangguh (deferred payment method) untuk membiayai projek-projek kerajaan. Tuan Yang di-Pertua, apa yang ingin saya tekankan di sini ialah walau apapun cara pemberian kontrak dan pembiayaan projek yang digunakan, kerajaan perlu sentiasa memastikan setiap sen yang dibelanjakan mendatangkan keuntungan yang maksimum kepada rakyat. Untuk mencapai tujuan ini, tahap ketelusan yang tinggi perlu dikekalkan dalam proses rundingan dan pemberian kontrak. Walaupun pendekatan tender terbuka merupakan cara yang paling telus, saya bersetuju bahawa dalam kes-kes tertentu kontrak secara rundingan kemungkinan boleh dijalankan tetapi perlu dengan ada ketelusan. Sungguhpun demikian, saya berharap kakitangan-kakitangan kerajaan yang terlibat dalam merunding sesuatu kontrak kerajaan dapat sentiasa mengutamakan.